**საშუამავლო-მარკეტინგული მომსახურების შესახებ**

**ხ ე ლ შ ე კ რ უ ლ ე ბ ა**

ქ. თბილისი \_\_\_\_\_.\_\_\_\_\_.202\_\_

 **შპს „\_\_\_\_\_\_\_\_\_\_\_\_\_\_\_“**-ი (ს/ნ \_\_\_\_\_\_\_\_\_\_\_\_\_\_), შემდეგში წოდებული როგორც - **„დამკვეთი“**, წარმოდგენილი მისი დირექტორის - **\_\_\_\_\_\_\_\_\_\_ \_\_\_\_\_\_\_\_\_\_\_**-ის (პ/ნ \_\_\_\_\_\_\_\_\_\_\_\_) სახით, ერთის მხრივ და **ფ/პ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_** (პ/ნ \_\_\_\_\_\_\_\_\_\_\_\_), შემდეგში წოდებული როგორც - **„შემსრულებელი“**, მეორეს მხრივ, **„დამკვეთი“** და **„შემსრულებელი“** ერთად წოდებულნი როგორც - **„მხარეები“**, ვთანხმდებით და ვაფორმებთ წინამდებარე ხელშეკრულებას (შემდეგში - **„ხელშეკრულება“**) შემდეგზე:

1. **ხელშეკრულების საგანი**
	1. **„ხელშეკრულების“** თანახმად **„შემსრულებელი“** იღებს ვალდებულებას გაუწიოს **„დამკვეთს“** საშუამავლო მომსახურება **„ხელშეკრულებით“** გათვალისწინებული წესითა და პირობებით, ხოლო **„დამკვეთი“** კისრულობს ვალდებულებას გადაიხადოს **„ხელშეკრულებით“** გათვალისწინებული მომსახურების საფასური;
	2. **„ხელშეკრულების“** 1.1.-პუნქტით გათვალისწინებული საშუამავლო მომსახურება (შემდეგში - **„მომსახურება“**) მოიცავს:

**„დამკვეთის“** აქტივების - სასაქონლო-მატერიალური ფასეულობების, ძირითადი საშუალებების, შენობა-ნაგებობების და სხვა აქტივ(ებ)ის (შემდეგში - „აქტივ(ებ)ი“) რეალიზაციის მიზნით პოტენციური კლიენტ(ებ)ის/მყიდველ(ებ)ის მოძიებას.

1. **„მომსახურების“ ღირებულება**
	1. **„მომსახურების“** ღირებულება (საშემოსავლო გადასახადისა და საპენსიო შენატანების ჩათვლით) შეადგენს **„დამკვეთის“** მიერ **„ხელშეკრულების“** მოქმედების პერიოდში იმ კლიენტ(ებ)ზე/მყიდველ(ებ)ზე რეალიზებული **„აქტივ(ებ)ის“** **სარეალიზაციო ღირებულების 10%-ს**, რომელთა მოძიება მოხდა **„შემსრულებლის“** მიერ (შემდეგში - **„კლიენტ(ებ)ი/მყიდველ(ებ)ი“**);
	2. **„დამკვეთის“** მიერ **„შემსრულებლისათვის“** **„მომსახურების“** ღირებულების გადახდა უნდა მოხდეს **„აქტივ(ებ)ის“** რეალიზაციის მომენტიდან 3 სამუშაო დღის განმავლობაში;
	3. **მომსახურების“** ღირებულებაზე დარიცხული საშემოსავლო გადასახადისა და საპენსიო შენატანების გადახდას სახელმწიფიო ბიუჯეტსა და საპენსიო ფონდში **„დამკვეთი“** ახდენს საქართველოს კანონმდებლობით დადგენილი წესითა და ფორმით.
2. **„მხარეთა“ ვალდებულებები**
	1. **„დამკვეთი“** ვალდებულია:
		1. გადასცეს **„შემსრულებელს“** **„აქტივ(ებ)ის“** სრული ჩამონათვალი;
		2. შეატყობინოს **„შემსრულებელს“ „აქტივ(ებ)ის“** ჩამონათვალში შესული ნებისმიერი ცვლილება (მაგ.: **„დამკვეთის“** მიერ აქტივ(ებ)ის საკუთარი გზებით რეალიზაციისას, **„აქტივ(ებ)ის“** გაუვარგისება/განადგურებისას და სხვ.), შესაბამისი გარემოების დადგომიდან 3 სამუშაო დღის განმავლობაში;
		3. უზრუნველყოს **„კლიენტ(ებ)ის/მყიდველ(ებ)ის“** მიერ **„აქტივ(ებ)ის“** დათვალიერება და მათთვის **„აქტივ(ებ)თან“** დაკავშირებით დეტალური ინფორმაციის მიწოდება;
		4. შეატყობინოს **„შემსრულებელს“„კლიენტ(ებ)ზე/მყიდველ(ებ)ზე“** **„აქტივ(ებ)ის“** რეალიზაციის შესახებ და გადასცეს მას რეალიზაციის დოკუმენტები (ხელშეკრულებ(ებ)ი, ზედნადებ(ებ)ი, ანგარიშ-ფაქტურ(ებ)ი და სხვ.), რეალიზაციის განხორციელებიდან 1 სამუშაო დღის განმავლობაში;
		5. შეასრულოს **„ხელშეკრულებითა“** და საქართველოს კანონმდებლობით გათვალისწინებული სხვა ვალდებულებები.
	2. **„დამკვეთი“** ვალდებულია:
		1. შეასრულოს **„მომსახურება“** ჯეროვნად და კეთილსინდისიერა;
		2. გასწიოს **„მომსახურება“** მაღალი ხარისხით, საქართველოში მოქმედი სტანდარტების შესაბამისად;
		3. დროულად, წერილობით ან/და ზეპირად შეატყობინოს **„დამკვეთს“** მის (**„შემსრულებლის“**) მიერ მოძიებული ახალი კლიენტ(ებ)ის/მყიდველ(ებ)ის შესახებ;
		4. შეასრულოს **„ხელშეკრულებითა“** და საქართველოს კანონმდებლობით გათვალისწინებული სხვა ვალდებულებები.
3. **„მხარეთა“ ვალდებულებები**
	1. კლიენტ(ებ)ი/მყიდველ(ებ)ი **„შემსრულებლის“** მიერ მოძიებულად ჩაითვლება მაშინაც კი, თუ **„შემსრულებელი“** მოიძიებს ისეთკლიენტ(ებ)ს/მყიდველ(ებ)ს, რომელთანაც **„დამკვეთს“** გააჩნია ნაცნობობა ან/და აკავშირებს ბიზნეს ურთიერთობა;
	2. იმ შემთხვევაში, თუ **„დამკვეთი“** კლიენტ(ებ)ს/მყიდველ(ებ)ს არ აღიარებს **„შემსრულებლის“** მიერ მოძიებულად, მან ამის შესახებ წერილობით უნდა შეატყობინოს **„შემსრულებელს“**, მისგან ახალი კლიენტ(ებ)ის/მყიდველ(ებ)ის მოძიების შესახებ ინფორმაციის (წერილობით, ელექტრონულად, ზეპირად ან სხვ. ფორმით) მიღებისთანავე;
	3. **„მხარეები“** თანხმდებიან, რომ **„ხელშეკრულებით“ „შემსრულებელი“** არ იძლევა გარანტიას, რომ აუცილებლად იპოვის კლიენტ(ებ)ს/მყიდველ(ებ)ს.
4. **„მხარეთა“ ვალდებულებები**
	1. „**ხელშეკრულება“** ძალაში შედის **„მხარეთა“** მიერ მისი ხელმოწერის მომენტიდან და მოქმედებს \_\_\_\_\_\_. \_\_\_\_\_\_\_.\_\_\_\_\_\_\_\_\_\_.-მდე;
	2. **„ხელშეკრულება“** ვადამდე ადრე შეიძლება შეწყდეს **„მხარეთა“** შეთანხმებით ან საქართველოს კანონმდებლობით გათვალისწინებულ სხვა შემთხვევებში.

**„დამკვეთი“: შპს „\_\_\_\_\_\_\_\_\_\_\_“ (ს/ნ \_\_\_\_\_\_\_\_\_\_\_\_\_\_\_)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_** /\_\_\_\_\_\_\_\_\_ \_\_\_\_\_\_\_\_\_\_ [პ/ნ \_\_\_\_\_\_\_\_\_\_], დირექტორი/

**„შემსრულებელი“: ფ/პ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ (პ/ნ \_\_\_\_\_\_\_\_\_\_\_\_\_\_\_)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**